
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1132 


23 Δεκεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Τοπικού Ρυμοτομικού Σχεδίου στην εκτός 
σχεδίου περιοχή του Δημοτικού Διαμερίσματος 
Άργους Ορεστικού Δήμου Ορεστίδος (Ν. Καστο¬ 
ριάς) για την εκτέλεση επείγοντος στεγαστικού 
προγράμματος «Άργος Ορεστικό I» του Οργανι¬ 
σμού Εργατικής Κατοικίας (Ο.Ε.Κ.) και καθορισμός 


όρων και περιορισμών δόμησης αυτού. 1 

Κήρυξη ως αναδασωτέας Έκτασης εμβαδού 15.000,00 
τ. μ., στην θέση «Γκρίχεζα», Δημ. Διαμ. Γιαννιτσίου, 
Δήμου Μαρμαρίου, Νομού Εύβοιας. 2 


ΑΠΟΦΑΣΕΙΣ 

Αριθ. 1670 (1) 


Έγκριση Τοπικού Ρυμοτομικού Σχεδίου στην εκτός σχε¬ 
δίου περιοχή του Δημοτικού Διαμερίσματος Άργους 
Ορεστικού Δήμου Ορεστίδος (Ν. Καστοριάς) για την ε¬ 
κτέλεση επείγοντος στεγαστικού προγράμματος «Άρ¬ 
γος Ορεστικό Ι»του Οργανισμού Εργατικής Κατοικίας 
(Ο.Ε.Κ.) και καθορισμός όρων και περιορισμών δόμη¬ 
σης αυτού. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το Ν.2503/97 (ΦΕΚ107Α730-5-97) περί «Διοίκησης, 
Οργάνωσης, στελέχωσης της Περιφέρειας, ρύθμιση θε¬ 
μάτων για την Τοπική Αυτοδιοίκηση και άλλων διατάξεων». 

2. Το Ν. 51/1987 (ΦΕΚ 26 Α'/6-3-87) για τον «καθορισμό 
των περιφερειών της χώρας κλπ». 

3. Το Ν .Δ. 17-7-23 (Α'223), τα άρθρα 3,9,11,70 περί «σχε¬ 
δίων πόλεων, κωμών κ.λ.π», όπως μεταγενέστερα τροπο¬ 
ποιήθηκε και συμπληρώθηκε. 

4. Το Ν.3200/55,άρθρο 8 περί «διοικητικής αποκεντρώ- 
σεως». 

5. Το Ν. 1337/83 (ΦΕΚ 33 Α'/14-3-83) περί «επέκτασης 
των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις». 

6. Το Ν. 1577/85 (ΦΕΚ210Α/18-12-86) περί «Γενικού Οι¬ 
κοδομικού Κανονισμού», όπως αυτός τροποποιήθηκε με 
το Ν.2831/2000 (ΦΕΚ 140 Α'/13-6-2000) και ειδικότερα το 
άρθρο 29 αυτού. 


7. Το Ν.2508/97 (ΦΕΚ 124 Α'/13-6-97) περί «βιώσιμης οι¬ 
κιστικής ανάπτυξης των πόλεων και οικισμών της χώρας 
και άλλων διατάξεων». 

8. Το Ν. 2690/99 (ΦΕΚ 45Α79-3-99) περί «Κύρωσης του 
κώδικα διοικητικής διαδικασίας και άλλων διατάξεων». 

9. Το Ν. 1512/85 (ΦΕΚ 4Α/11-01-85) περί «Τροποποίηση 
και συμπλήρωση πολεοδομικών διατάξεων κλπ», Άρθρο 8. 

10. Το Ν.1892/90 (ΦΕΚ 101 Α731-7-90) περί «Για τον εκ¬ 
συγχρονισμό και την ανάπτυξη και άλλες διατάξεις», Άρ¬ 
θρο 98. 

11. Το Ν. 2831/00 (ΦΕΚ140 Α/13-06-00) περί «Τροπο¬ 
ποίηση των διατάξεων του Ν. 1577/198 5 «Γενικός Οικο¬ 
δομικός Κανονισμός» και άλλες πολεοδομικές διατάξεις». 
Άρθρο 29, (παρ. Α3), όπως αντικαταστάθηκε με το άρθρο 
10 του Ν. 3044/02 (ΦΕΚ197 Α/27-08-02) περί «Μεταφορά 
Συντελεστή Δόμησης και ρυθμίσεις άλλων θεμάτων αρ¬ 
μοδιότητας Υπουργείου Περιβάλλοντος, Χωροταξίας και 
Δημοσίων Έργων». 

12. Το Ν. 2963/54 περι'ΟΕΚ, όπως τροποποιήθηκε και ι¬ 
σχύει. 

13. Την τεχνική έκθεση Υδρογεωλογικής Αναγνώρισης 
των οικοπέδων του ΟΕΚ και της ευρύτερης περιοχής του 
Άργους Ορεστικού, Λεχόβου και Αγίου Παντελεήμονα Ν. 
Φλώρινας, Περιφερειακή ΜονάδαΔυτ. Μακεδονίας ΙΓΜΕ. 

14. Τη με αριθμ. 1514/9-10-02 Προέγκριση χωροθέτη- 
σης και έγκριση περ/ντικών όρων του οικισμού ΟΕΚ Άρ¬ 
γους Ορεστικού του Τμήματος Περ/κού και Χωροταξικού 
Σχεδιασμού, Δ/νσης ΠΕΧΩ Δυτ. Μακεδονίας. 

15. Τις με αριθμ. 74/95 και 74/02 αποφάσεις του Δημοτι¬ 
κού Συμβουλίου Δήμου Ορεστίδος. 

16. Τις από 9-10-02 και 29-10-02 εισηγήσεις της Δ./νσης 
ΠΕΧΩ Δυτικής Μακεδονίας/Τμήμα ΠολεοδομικούΣχεδια- 
σμού και Εφαρμογών. 

17. Τη θετική γνωμοδότηση της 12ης Συνεδρίασης/ θέ¬ 
μα 2ο στις 31-10-02 του Περιφερειακού Συμβουλίου ΧΟΠ 
(Π.Σ.ΧΟΠ) Περιφέρειας Δυτ. Μακεδονίας. 

18. Με το υπόψη τοπικό ρυμοτομικό σχέδιο στην εκτός 
σχεδίου περιοχή του Δ. Δ. Άργους Ορεστικού, Δήμου Ο¬ 
ρεστίδος δημιουργείται οικισμός εργατικών κατοικιών 
του Ο.Ε.Κ, «Άργος Ορεστικό I», ο οποίος είναι αναγκαίος 
για την ανέγερση κτιρίων προκειμένου να καλύιμει στεγα- 
στικές ανάγκες δικαιούχωντου Ο.Ε.Κ., για κύρια κατοικία 
στην ευρύτερη περιοχή. Ο οικισμός αναβαθμίζει το φυσι¬ 
κό και δομημένο περιβάλλον. Δημιουργείται επιπλέον δο¬ 
μημένος χώρος και εντάσσεται στο οικιστικό περιβάλλον 
μια νέα έκταση. Ο υπόψη οικισμός θα εξυπηρετήσει τα ε- 

πείγοντα στεγαστικά προγράμματα του Ο.Ε.Κ. στην ε¬ 
κτός σχεδίου περιοχή του ως άνω Δήμου, επιτυγχάνεται 
δε η αποφυγή της μετεγκατάστασης των εργαζομένων- 
δικαιούχων στα αστικά κέντρα με τις συνακόλουθες αρ¬ 
νητικές δημογραφικές και λοιπές κοινωνικές επιπτώσεις. 

19. Το γεγονός ότι από τις κανονιστικές διατάξεις της α¬ 
πόφασης δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. αποφασίζουμε: 

Την έγκριση τοπικού ρυμοτομικού σχεδίου στην εκτός 
σχεδίου περιοχή του Δ.Δ. Άργους Ορεστικού, Δήμου 0- 
ρεστίδος (Ν. Καστοριάς) για την εκτέλεση επείγοντος 
στεγαστικού προγράμματος «Άργος Ορεστικό Ι»του Ορ¬ 
γανισμού Εργατικής Κατοικίας (Ο.Ε.Κ.) με τους παρακά¬ 
τω όρους και περιορισμούς δόμησης: 

Άρθρο 1 

Δημιουργία: 

α) των 1, 2, 3 και 5 οικοδομικών τετραγώνων για την α¬ 
νέγερση κατοικιών. 

β) του 4 οικοδομικού τετραγώνου για χώρο Δημοτικών 
Αιθουσών. 

γ) Χώρο Παιδικής Χαράς Π.Χ. και Κοινόχρηστους Χώ¬ 
ρους Πρασίνου Κ .Π. 

δ) οδών, πεζοδρόμων, χώρων στάθμευσης, όπως οι ρυθ¬ 
μίσεις αυτές φαίνονται στο από 5-10-2002 σχετικό πρωτό¬ 
τυπο διάγραμμα του Ο.Ε.Κ. σε κλίμακα 1:500, που θεωρή¬ 
θηκε την 31-10-2002 από τον Προϊστάμενο της Διεύθυν¬ 
σης ΠΕ.ΧΩ. Δυτικής Μακεδονίας και που ανάτυπο του σε 


φωτοσμίκρυνση δημοσιεύεται με τη παρούσα απόφαση. 

Άρθρο 2 

Στο πρόσωπο των οικοπέδων οικοδομημένων ή μη που 
βρίσκονται στην περιοχή της οποίας εγκρίνεται το σχέδιο 
επιβάλλεται προκήπιο πλάτους τριών(3) μέτρων, όπως 
φαίνεται στο διάγραμμα του άρθρου 1. 

Άρθρο 3 

Οι όροι και περιορισμοί δόμησης ορίζονται ως εξής: 

1. Μέγιστο ποσοστό κάλυιμης των οικοδομικών τετρα¬ 
γώνων που προορίζονται για ανέγερση κατοικίας: σαρά¬ 
ντα τοις εκατό (40%) της επιφάνειας τους. 

2. Συντελεστής Δόμησης σε όλα τα οικοδομικά τετρά¬ 
γωνα: 

οκτώ δέκατα (0,8) 

3. Μέγιστο επιτρεπόμενο ύψος κτιρίων: οκτώ μέτρα 
(8,00). Πάνω από το επιτρεπόμενο ύψος των κτιρίων επι¬ 
βάλλεται η κατασκευή στέγης ύψους δύο μέτρα (2,00). 

4. Αοιποί όροι δόμησης κατά Γ.Ο.Κ. / 85 όπως ισχύει. 

Άρθρο 4 

Η ισχύς της παρούσης απόφασης αρχίζει από τη δημο¬ 
σίευση στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κοζάνη, 27 Νοεμβρίου 2002 
Η Γ ενική Γ ραμματέας Περιφέρειας 
ΜΑΡΙΑ ΣΚΡΑΦΝΑΚΗ 

Αριθ. 3940 ( 2 ) 

Κήρυξη ως αναδασωτέας Έκτασης εμβαδού 15.000,00τ. 

μ., στην θέση «Γκρίχεζα», Δημ. Διαμ. Γιαννιτσίου, Δή¬ 
μου Μαρμαρίου, Νομού Εύβοιας. 

Ο ΓΕΝΙΚΟΣ ΓΡΑΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπ’ όψη: 

1. Τις διατάξεις του νόμου 2503/97 (ΦΕΚ107Α/97) «Διοί- 
κηση-Στελέχωση της Περιφέρειας -Ρύθμιση θεμάτων για 
την τοπική αυτοδιοίκηση κ.λ.π.» 

2. Την 6747/29-9-97 (ΦΕΚ 242/Β/98) Απόφαση του Γενι¬ 
κού Γραμματέα Περιφέρειας Στερεός Ελλάδας «Μεταβί¬ 
βαση αρμοδιοτήτων στους προϊσταμένους των Δασικών 
Υπηρεσιών της Περιφέρειας Στερεός Ελλάδας και της ε¬ 
ξουσίας να υπογράφουν με εντολή Γ ενικού Γ ραμματέα 
της Περιφέρειας Στερεός Ελλάδας» 

3. Τις διατάξεις του άρθρου 117 παρ. 3 του Συντάγμα¬ 
τος της Χώρας 

4. Τις διατάξεις του Ν. 998/79 «Περί Προστασίας Δασών 
κλπ» και ειδικότερα α) του άρθρου 41 παρ. 1 β και β) του 
άρθρου 38 παρ 1. 

5. Τις διαταγές του Υπουργείου Γεωργίας α) 160417/ 
1180/8-7-80 και β) 182447/3049/24-9-80. 

6. Την 3152/21-11-2002 αναφορά του Δασαρχείου Αλι- 
βερίου για κήρυξη αναδασωτέας Δημόσιας Δασικής έ¬ 
κτασης εμβαδού 15.000,00 τ.μ., που βρίσκεται στην θέση 
«Γκρίχεζα», περιφερείας Δημ. Διαμ. Γιαννιτσίου, Δήμου 


Μαρμαρίου, Νομού Εύβοιας, και η οποία καταστράφηκε 
από πυρκαγιά, αποφασίζουμε: 

Κηρύσσουμε αναδασωτέα, με σκοπό την διατήρηση 
του δασικού χαρακτήρα, την προστασία και ανάπτυξη της 
δασικής βλάστησης με φυσική αναγέννηση, την Δημόσια 
Δασική έκταση εμβαδού 15.000,00 τ.μ., αποτελούμενης 
από αριές, πουρνάρια, αφάνες κι’ αστιβιές, που βρίσκεται 
στη θέση «Γκρίχεζα» περιφερείας Δημ. Διαμ. Γιαννιτσίου, 
Δήμου Μαρμαρίου, Νομού Εύβοιας, και προσδιορίζεται 
από τα στοιχεία Α-Β-Γ-Δ-Ε-Ζ-Α του επισυναπτόμενου Το- 
πογραφικού Διαγράμματος, θεωρημένο από τον κ. Δα¬ 
σάρχη Αλιβερίου, με όρια: 

ΑΝΑΤΟΛΙΚΑ: με Δημόσια Δασική Έκταση 
ΔΥΤΙΚΑ: με Δημόσια Δασική Έκταση 
ΒΟΡΕΙΑ: με Δημόσια Δασική Έκταση 
ΝΟΤΙΑ: με Δημόσια Δασική Έκταση 
Η απόφαση ισχύει από την κοινοποίησή της άρθρο 41 Ν. 
998/79 και πριν τη δημοσίευσή της στην Εφημερίδα της 
Κυβέρνησης άρθρο 37 Ν. 3200/55. 

Από τις διατάξεις της απόφασης αυτής, δεν προκαλεί- 
ται δαπάνησε βάρος του Δημοσίου. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Χαλκίδα, 28 Νοεμβρίου 2002 

Με εντολή Γενικού Γ ραμματέα Περιφέρειας 
Ο Διευθυντής Δασών Νομού Εύβοιας 
ΝΙΚ. ΑΓΑΘΟΥ ΛΟΥΚΑΣ 

« ΤΟΠΟΓΡΑΦΙΚΟ ΔΙΑΓΡΑΜΜΑ ΚΛΙΜΑΚΑΣ 1&30» 


Δημόσιας δασικής έκτασης που καταστράφηκε από πυρκαγιά συνολικού 
εμβαδοΰ 15 στρέμματα στη θέση Τκρίχεζα ι του ΔΛ ΓιαννιτσΓου του 
Δήμου ΑΛαρμαρίου και προτείνουμε την κήρυξη της ως αναδασωτέα. 

